CELEX: 32015D2248
Language: sl
Date: 2015-10-28 00:00:00
Title: Sklep (EU) 2015/2248 Evropskega parlamenta in Sveta z dne 28. oktobra 2015 o uporabi instrumenta prilagodljivosti za takojšnje proračunske ukrepe v okviru evropske agende o migracijah

4.12.2015   
            
            
               SL
            
            
               Uradni list Evropske unije
            
            
               L 318/36
            
         SKLEP (EU) 2015/2248 EVROPSKEGA PARLAMENTA IN SVETA
   z dne 28. oktobra 2015
   o uporabi instrumenta prilagodljivosti za takojšnje proračunske ukrepe v okviru evropske agende o migracijah
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (1) ter zlasti točke 12 Sporazuma,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               V členu 11 Uredbe Sveta (EU, Euratom) št. 1311/2013 (2) je določeno, da se lahko instrument prilagodljivosti uporabi do letne zgornje meje 471 milijonov EUR (cene iz leta 2011) za zagotovitev financiranja jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več drugih razdelkov.
            
         
               (2)
            
            
               Na podlagi preučitve vseh možnosti za prerazporeditev odobritev v okviru zgornje meje odhodkov za razdelek 3 (Varnost in državljanstvo) bi bilo treba uporabiti instrument prilagodljivosti za dopolnitev financiranja iz splošnega proračuna Evropske unije za proračunsko leto 2015 v višini 66,1 milijona EUR za financiranje ukrepov na področju migracij.
            
         
               (3)
            
            
               Odobritve plačil, ki ustrezajo uporabi instrumenta prilagodljivosti, znašajo 52,9 milijona EUR v letu 2016 in 13,2 milijona EUR v letu 2017 –
            
         SPREJELA NASLEDNJI SKLEP:
   Člen 1
   Za splošni proračun Evropske unije za proračunsko leto 2015 se uporabi instrument prilagodljivosti, da se zagotovi 66,1 milijona EUR odobritev za prevzem obveznosti v okviru razdelka 3 (Varnost in državljanstvo).
   Ta znesek se uporabi za financiranje ukrepov za obvladovanje begunske krize.
   Odobritve plačil, ki ustrezajo uporabi instrumenta prilagodljivosti, bodo znašale 52,9 milijona EUR v letu 2016 in 13,2 milijona EUR v letu 2017.
   Člen 2
   Ta sklep se objavi v Uradnem listu Evropske unije.
   
      V Strasbourgu, 28. oktobra 2015
      
         
            Za Evropski parlament
         
         
            Predsednik
         
         M. SCHULZ
      
      
         
            Za Svet
         
         
            Predsednik
         
         N. SCHMIT
      
   
   
      (1)  UL C 373, 20.12.2013, str. 1.
   
      (2)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).